'मैं शिक्षा मंत्री ही नहीं, आप सबका बड़ा भाई भी हूं': मनीष सिसोदिया
मैं केवल उप मुख्यमंत्री या शिक्षा मंत्री ही नहीं हूं बल्कि आप सबके बड़े भाई जैसा हूं। आप लोगों को बेहतरीन शिक्षा के साथ-साथ सुरक्षा दिलाना भी मेरी जिम्मेदारी है। आप लोग खुलकर बात कीजिए। दिल्ली के उप मुख्यमंत्री और शिक्षा मंत्री मनीष सिसोदिया ने पंडारा पार्क स्थित सर्वोदय कन्या
नई दिल्ली। 'मैं केवल उप मुख्यमंत्री या शिक्षा मंत्री ही नहीं हूं बल्कि आप सबके बड़े भाई जैसा हूं। आप लोगों को बेहतरीन शिक्षा के साथ-साथ सुरक्षा दिलाना भी मेरी जिम्मेदारी है। आप लोग खुलकर बात कीजिए'। दिल्ली के उप मुख्यमंत्री और शिक्षा मंत्री मनीष सिसोदिया ने पंडारा पार्क स्थित सर्वोदय कन्या विद्यालय में छात्राओं के साथ बातचीत के दौरान ये बातें कहीं।
दरअसल, महिलाओं और बच्चों की सुरक्षा पर गठित मंत्रियों के समूह (जीओएम) ने विभिन्न स्कूलों और कॉलेजों में भी जाकर फीडबैक लेने का काम शुरू कर दिया है। इसी क्रम में शिक्षा मंत्री खुद सर्वोदय कन्या विद्यालय पहुंचे थे।
बातचीत के दौरान कई बच्चियों ने बताया कि स्कूल, ट्यूशन या बाजार आते-जाते कुछ लड़कों और यहां तक कि अधेड़ों ने उनका पीछा किया। कुछ ने बसों में उनके साथ हुए गलत व्यवहार की बात बताई। लड़कियों ने ये भी बताया कि जब उन्होंने पीछा करने वालों की शिकायत अपने परिवार में की, तब जाकर उसका समाधान निकला।
स्कूली छात्राओं ने शिक्षा मंत्री मनीष सिसोदिया के साथ बातचीत के दौरान अपनी सुरक्षा को 00002359 ेकर शहर भर में सीसीटीवी लगाने, महिलाओं के खिलाफ अपराध करने वालों को कठोर सजा सुनिश्चित करने जैसे सुझाव दिए। छात्राओं ने ये भी कहा कि उन्हें सेल्फ डिफेंस की ट्रेनिंग दी जानी चाहिए। पेपर स्प्रे मुहैया कराया जाना चाहिए और गलियों में रोशनी की पर्याप्त व्यवस्था होनी चाहिए।
पिछले दिनों दिल्ली में दो बच्चियों के साथ हुए बलात्कार के बाद दिल्ली कैबिनेट ने महिलाओं और बच्चों के खिलाफ अति जघन्य अपराधों में शामिल लोगों को सख्त से सख्त सजा दिलाने के लिए अनेक विषयों पर विचार के उद्देश्य से एक मंत्रिस्तरीय समूह (जीओएम) का गठन किया है जिसमें उप मुख्यमंत्री और गृहमंत्री शामिल हैं।
Edited By Amit Mishra
hin_Deva hin_Deva hin_Deva hin_Deva hin_Deva hin_Deva hin_Deva afr_Latn